cyanic-selkie/wikianc huggingface dataset:
Միլիտադես Պաղձիլօլու
Ծնվել է Թուրքիայում, 1921 թվականին փախել է Հունաստան։ Հունաստանի նորագույն պատմության վերաբերյալ աշխատությունների հեղինակ է։ Պաղձիլօլուի «Հույների և հայերի ցեղասպանությունը Փոքր Ասիայում» (1988) գրքի հիմքում ընկած են իրադարձություններին ականատես հեղինակի հիշողությունները։
Կատեգորիա:Հույն գրողներ
Լիմուազ
Լիմուազ (Limoise), համայնք Ֆրանսիայում՝ Օվերն մարզի Ալյեի գավառի Մուլեն շրջանում։ Մտնում է Լյուրսի Լևի կանտոնի կազմի մեջ։
Տնտեսություն
2007 թվականի տվյալներով 114 աշխատունակ տարիքի մարդկանցից (15-64 տարեկան) 77-ը տնտեսապես ակտիվ էին, 37-ը անգործունակ (ակտիվության ցուցանիշը 67,5 %, 1999 թվականին եղել է՝ 61,6 %)։ 77 աշխատունակ բնակիչներից 74-ը աշխատում էին (42 տղամարդ և 32 կին), անաշխատանք էին 3-ը (1 տղամարդ և 2 կին)։ 37 անգործունակ մարդկանցից 17-ը աշակերտներ կամ ուսանողներ են, 12-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սահմանադրական Ռամկավար կուսակցություն
Սահմանադրական Ռամկավար կուսակցություն (կրճատ՝ ՍՌԿ, ), հայկական լիբերալ-բուրժուական կուսակցություն։ Հիմնադրվել է 1908 թվականի հոկտեմբերի 31-ին Ալեքսանդրիայում, Եգիպտոս՝ Վերակազմյալ հնչակյաններ, Արմենական կազմակերպություն և այլ կազմակերպությունների նախկին անդամների մի խմբի կողմից։ Կուսակցությունը Թիֆլիսում հրատարակել է «Վան-Տոսպ», իսկ 1919 թվականին Երևանում՝ «Հայաստանի ձայնը» թերթերը։
1921 թվականի հոկտեմբերի 1-ին Սահմանադրական Ռամկավար կուսակցությունը. ի թիվս այլ կուսակցությունների, հիմք դրեց Ռամկավար ազատական կուսակցության։
Պատմություն
ՍՌԿ ծրագրում նշվում էր, որ այն հանդիսանում է հայկական ազգային կուսակցություն, որը միավորում է ազգի բոլոր գիտակից և կենսունակ ուժերը՝ անկախ կրոն, և դասակարգ, պատկանելությունից։ ՍՌԿ որդեգրել էր «աշխատանքի, դրամագլխի և տաղանդի կամավոր ընկերակցության» սկզբունքը։ Ազգային հարցում հույս դնելով օսմանյան սահմանադրության վրա՝ հրաժարվել է Հայաստանի անկախության գաղափարից և պատրաստ էր փոխզիջման գնալ երիտթուրքերի հետ։ Սակայն շուտով, զգալով երիտթուրքերի դավադրական էությունը, փոխել է իր քաղաքականությունը նրանց նկատմամբ։ Չնայած կուսակցության գործելակերպում նկատվող որոշակի փոփոխություններին, իր II համագումարում (1913 թվական, Կոստանդնուպոլիս) այն որոշում ընդունեց ղեկավարվել I համագումարում (1911 թվական, Կոստանդնուպոլիս) ընդունված որոշումներով և ծրագրային դրույթներով՝ պաշտոնապես չփոխելով վերաբերմունքը երիտթուրքերի նկատմամբ։ Կուսակցությունն իր դիրքորոշումը հայկական հարցի, ինչպես և երիտթուրքերի նկատմամբ փոխել է միայն 1915 թվականի Մեծ եղեռնից հետո։ Արևմտահայության ցեղասպանությունից հետո ՍՌԿ ղեկավարությունը սկսել է սերտորեն գործակցել Հայ ժողովրդական կուսակցության հետ։
ՍՌԿ-ը կազմակերպչորեն բաղկացած էր Կենտրոնական ակումբից, տեղական ակումբներից և օթյակներից։ Աշխարհագրական դիրքով իրար մոտ գտնվող ակումբները միանալով կազմում էին շրջանակներ։
Աղբյուրներ
Կատեգորիա:Հայկական կուսակցություններ Կատեգորիա:Ռամկավար ազատական կուսակցություն
Բենի Համմադ ամրոց
1980 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում, որպես «մուսուլմանական բերդաքաղաքի վավերական պատկեր»։
Քաղաքը ներառում է 7 կիլոմետր երկարությամբ պարսպաշար։ Այն ներառում է չորս բնակելի համալիրներ և Ալժիրում կառուցված ամենամեծ մզկիթը։ Վերջինս ճարտարապետորեն նման է Կայրուանի Մեծ Մզկիթին (Թունիս)։
Պեղումների արդյունքում հայտնաբերված բազմաթիվ թանկարժեք քարերը, մետաղադրամները, վկայում են Համմադ տոհմի կառավարության օրոք քաղաքակրթության բարձր մակարդակի մասին։ Էմիրի պալատը, որը հայտնի է որպես Դալ ալ-Բահր, ներառում է երեք առանձին բնակարաններ, որոնք առանձնացված են այգիներով և տաղավարներով։
Դար ալ-Բահր
Դար ալ-Բահր պալատը այդպես է կոչվել ուղղանկյուն լողավազանի համար, որն ունի մոտավորապես 47-67 մետր երկարություն։ Լողավազանը շրջապատված է սյունաշարով, մուտքը՝ արևելյան կողմից է։ Պալատական համալիրից դուրս, քաղաքի արևելյան կողմում եղել են այգիներ, շուրջ 100 մետր խորությամբ։ Այգիները խորապես ուսումնասիրված չեն հնագետների կողմից, թեև հայտնաբերվել են մի շարք դեկորատիվ շատրվաններ։
Պատմություն
Ամրոցը կառուցվել է 1007 թվականին, Ալժիրի հիմնադիր Բուլուգին Իբն Զիրիի որդի՝ Համմադ իբն Բուլուգինի կողմից։ Քաղաքը դարձավ Համմադիդ Բերբերների մայրաքաղաքը, որը 1017 թվականից պաշարեց Զիրիդը։ 1152 թվականին մասամբ ավերվել է Ալ-Մոհադների կողմից։
Հմայակ Ջանփոլադյան
Հմայակ Ջանփոլադյան, հայ ազգային-ազատագրական շարժման գործիչ։ ՀՅԴ կուսակցության անդամ։ 1903-1904 թվականներին մասնակցել է Արևելյան Հայաստան զենք փոխադրելու գործին։ 1904 թվականի օգոստոսին ահաբեկել է Օլթիի սահմանագծի կազակական վաշտի պետին, որը, թուրքերի հետ համագործակցած, սահմանի վրա մայիսին սպանել էր Թումանի խմբի անդամներին։ 1904 թվականի աշնանը Թիֆլիսում կազմակերպել է հայ հեղափոխականներին հետապնդոդ պրիստավի ահաբեկումը։ 1905 թվականի փետրվարին Բաքվում հայ-թաթարական ընդհարումների ժամանակ կռվել է՝ պաշտպանելով հայ բնակչությանը։ Զոհվել է Բաքվում՝ հայատյաց նահանգապետ Նակաշիձեի դեմ կազմակերպած մահափորձի ժամանակ։
Կատեգորիա:Հայ ֆիդայիներ
Մանիկան
Համայնքի INSEE ծածկագիրն է 02456։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 309 մարդ։
Տնտեսություն
2010 թվականին 205 աշխատունակ մարդկանցից (15—64 տարեկան) 155-ը եղել են առավել ակտիվ տնտեսվարողներ, 50-ը եղել են համեմատաբար ոչ ակտիվ (ակտիվության ցուցանիշը կազմել է 75,6 %, 1999 թվականին եղել է 63,1 %)։ 155 ակտիվ քաղաքացիներից 133-ը աշխատել են տարբեր ձեռնարկություններում (78 տղամարդ և 55 կին), անաշխատունակների թիվը կազմել է 22 մարդ (9 տղամարդ և 13 կին)։ 50 ոչ ակտիվ մարդկանցից 18-ը եղել են կամ աշակերտ կամ էլ ուսանող, 18-ը եղել են թոշակառու, 14-ը եղել է ոչ ակտիվ այլ պատճառներով ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Կամ (Վերին Պֆալց)
Կամ (Cham), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 16 975 մարդ (2010 թվականի 31 դեկտեմբերի տվյալներով), տարածքը՝ 80,67 կմ² ։ Պաշտոնական կոդը՝ 09 3 72 116։
Արտաքին հղումներ
Կատեգորիա:Բավարիայի բնակավայրեր
FIBO Group
FIBO Group (լրիվ անվանումը՝ International Financial Holding FIBO Group), 1998 թվականին հիմնադրված միջազգային ֆինանսական հոլդինգային ընկերություն, որն առևտրային առցանց ծառայություններ է մատուցում (բրոքերային ծառայություններ) հիմնականում արտարժույթի շուկայում (Forex): Այն նաև առաջարկում է էլեկտրոնային առևտրի հարթակ՝ ֆինանսական արժեթղթերի, ապրանքների և կրիպտոարժույթի ձեռքբերման և վաճառքի համար։ FIBO Group-ը Ֆորեքսի համաշխարհային 20 բրոքերների շարքում է։
Կորպորատիվ կառուցվածք
Բրիտանական Վիրջինյան կղզիներում գործող ընկերությունը գրանցված է որպես FIBO Group ՍՊԸ, Կիպրոսում գործող ընկերությունը՝ FIBO Group Holdings ՍՊԸ , Ավստրալիայում գործող ընկերությունը՝ FIBO Australia Pty ՍՊԸ , Սինգապուրում գործող ընկերությունը՝ FIBO Group Asia Pte ՍՊԸ և Մոսկվայում գտնվող ընկերությունը՝ ООО Fibo Group : Հոլդինգի գլխավոր գրասենյակը Վիեննայում է (Ավստրիա) ։ 2016 թվականի դրությամբ ընկերությունը գրասենյակներ ուներ նաև Կիպրոսում, Գերմանիայում, Ռուսաստանում , Բրիտանական Վիրջինյան կղզիներում, Ղազախստանում, Չինաստանում և Սինգապուրում ։
Պատմություն
2018 թվականի դրությամբ FIBO Group-ը Forex-ի լավագույն 20 համաշխարհային բրոքերների շարքում էր ։
Տրեմատոդներ
Տրեմատոդներ, (Trematoda, Digenea), ծծող որդեր, տափակ որդերի տիպի դաս։ Հասուն ձևերը մակաբուծում են ողնաշարավոր կենդանիների և մարդու, թրթուրները՝ փափկամորթների, երբեմն այլ անողնաշարավորների օրգանիզմներում։ Հայտնի է տրեմատոդների շուրջ 7000 տեսակ՝ տարածված ամենուրեք։ Մարմինը սովորաբար երկարացած է, տափակ, տերևաձև, երբեմն՝ գլանաձև կամ տանձաձև։ Մարմնի երկարությունը սովորաբար միլիմետր տասնորդական մասերից մինչև մի քանի սմ է (մեկ տեսակը՝ մինչև 1,3 մ)։ Տիպիկ տրեմատոդներ ունեն երկու ծծան՝ բերանային և ոտնային, որոնցով կպչում են տիրոջ մարմնին կամ օրգաններին։ Մարմնի ծածկույթը մկանների հետ կազմում է մաշկամկանային պարկ, որի ներսում են գտնվում ներքին օրգանները։ Մարմնի խոռոչը բացակայում է։ Ունեն մարսողական (փակ), արտաթորության, նյարդային և սեռական համակարգեր։ Հերմաֆրոդիտ են։ Բազմաթիվ տրեմատոդներ մարդու և ընտանի կենդանիների արեմաաոդոզների հարուցիչներ են։ Մարդու մակաբույծներ են լյարդի երկծծանը, նշտարաձև երկծծանը, կատվի կամ սիբիրյան երկծծանը, արյան երկծծանը։
Կատեգորիա:Կենդանիներ այբբենական կարգով Կատեգորիա:Տրեմատոդներ Կատեգորիա:Մակաբույծեր
Սպիտակավոր վանքի վիմական արձանագրություններ
Ստորև ներկայացված է Վայոց ձորի մարզի Վերնաշեն գյուղից 7 կմ հյուսիս գտնվող Սպիտակավոր վանքի վիմական արձանագրությունները ՝
Ծանոթագրություններ
Կատեգորիա:Վիմական արձանագրություններ
Մադլեն Ստյուարտ
Մադլեն Ստյուարտ (Madeline Stuart, ), ավստրալիացի մոդել, որը տառապում է Դաունի համախտանիշով։ Այդ հիվանդությունն ունեցող առաջին ֆոտոմոդելն է աշխարհում ։ Մասնակցել է Նյու Յորքի, Փարիզի, Լոնդոնի, ռուսաստանյան, Mercedes Benz-ի՝ Չինաստանում անցկացված նորաձևության շաբաթներին, Runway Dubai-ին ։
Կենսագրություն
2014 թվականին Բրիսբեն քաղաքում նորաձևության ցուցադրությունը մոր հետ դիտելուց հետո է Ստյուարտը վճռել դառնալ մոդել։ Հաճախել է լողի, հեծանվասպորտի, ֆիթնեսի պարապմունքների, կարճ ժամանակամիջոցում նիհարել մոտավորապես քսան կիլոգրամով, որից հետո մասնակցել է ֆոտոսեսիայի։ Իր գործունեությունը որպես մոդել սկսել է 2015 թվականին, երբ նրա մայրը առցանց կամպանիա է նախաձեռնել մոդելավորման պայմանագրեր ձեռք բերելու նպատակով։ Արդյունքում Ստյուարտը բազմաթիվ բաժանորդներ է նվաճել համացանցում և կնքել երկու պայմանագիր. մեկը՝ ֆիթնեսային զգեստի Manifesta բրենդի, մյուսը՝ կանացի պայուսակների everMaya բրենդի հետ ։ Հետագայում մասնակցել է ամերիկյան Վիրջինիա նահանգի Ռիքսի դաստակերտում անցկացված հարսանեկան տարազների ֆոտոսեսիային, ինչպես նաև՝ նկարահանվել նորաձևության Vogueամսագրի համար ։
Արտաքին հղումներ
Կատեգորիա:Մոդելներ
Redshift
Redshift, ծրագրիր, որը նախատեսված է համակարգչի էկրանի գունային ջերմաստճանը կարգավորելու համար։ Ծրագիրը անվճար է և ստեղծված է աչքերի վրա ազդող ճնշումը նվազեցնելու համար ։
Redshift փոփոխում է էկրանի գունային ջերմաստճանը կախված օրվա ժամանակից։ Գիշերային ժամանակ գունային ջերմաստճանը ցածր է՝ 3000–4000 K, իսկ արդեն ցերեկային ժամերին 5500–6500 K։
Հնարավորություններ
Redshift սկզբնական տարբերակը նախատեսված է Լինուքս օպերացիոն համակարգի համար։
Redshift-ը կարելի է օգտագործել, ինչպես մեկ ջերմաստճանի և պայծառության սահմանման համար, կամ կարելի այն օգտագործել անընդհատ փոփոխվող ռեժիմների համար։ Պայծառությունը և ջերմաստճանը սահմանվում է օգտատիրոջ կողմից։
Ակնարկներ
Redshift-ի օգտատերերի մեծ մասը Linux-ի օգտատերեր են, ովքեր նշում են, որ Redshift-ը ունի նույն ինտերֆեյսը և տեղադրման սկզբմունքը, ինչ f.lux-ը  ։
Ubuntu MATE-ն նախատեսում է տեղադրել Redshift 17․10 տարբերակի հիմնական ծրագրերի սարքում ։
Արտաքին հղումներ
Կատեգորիա:Վիրտուալ մոլորակադիտարաններ
Ֆրանսիս դը Պրեսանսե
Ֆրանսիս դը Պրեսանսե (Francis de Pressensé, ), ֆրանսիացի հասարակական-քաղաքական գործիչ, Ֆրանսիական խորհրդարանի պատգամավոր։ Եղել է «Պրո Արմենիա» ամսագրի խմբագրական կոմիտեի անդամ և ակտիվորեն աշխատակցել նրան։ Գործուն մասնակցել է Ֆրանսիայում և արևմտյան Եվրոպայի մյուս երկրներում հայանպաստ հանրահավաքներին։ Գրել է աշխատություններ՝ նվիրված հայկական հարցին, Օսմանյան կայսրությունում հայ բնակչության հալածանքներին («Հաղորդագրություն Հայաստանի իրադարձությունների մասին»՝ «Ի պաշտպանություն Հայաստանի և Մակեդոնիայի» (1903) գրքում)։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի հասարակական գործիչներ Կատեգորիա:Ֆրանսիացի լրագրողներ Կատեգորիա:Ֆրանսիացի դիվանագետներ
Լիներոլ (Ալյեի գավառ)
Լիներոլ (Lignerolles), համայնք Ֆրանսիայում՝ Օվերն մարզի Ալյեի գավառի Մոնլյուսոն շրջանում։ Մտնում է Հարավային Մոնլյուսոն կանտոնի կազմի մեջ։
Բնակչություն
Համայնքի բնակչությունը 2008 թվականին կազմում էր 625 մարդ։
Տնտեսություն
2007 թվականի տվյալներով 426 աշխատունակ տարիքի մարդկանցից (15-64 տարեկան) 332-ը տնտեսապես ակտիվ էին, 94-ը անգործունակ (ակտիվության ցուցանիշը 77,9 %, 1999 թվականին եղել է՝ 70,3 %)։ 332 աշխատունակ բնակիչներից 311-ը աշխատում էին (163 տղամարդ և 148 կին), անաշխատանք էին 21-ը (5 տղամարդ և 16 կին)։ 94 անգործունակ մարդկանցից 27-ը աշակերտներ կամ ուսանողներ են, 41-ը թոշակառու, 26-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հենրի Հիվերնաթ
Հենրի Յուջին Քսավյեր Լուիս Հիվերնաթ (Henri Eugene Xavier Louis Hyvernat, ), ֆրանկոամերիկացի գիտնական-արևելագետ։
Կրթությունը ստացել է Լիոնի համալսարանում։ 1885-1989 թվականներին աշխատել է որպես արևելյան լեզուների թարգմանիչ, եղել է Վաշինգտոնի կաթոլիկական համալսարանի պրոֆեսոր։ Որպես ֆրանսիական գիտական արշավախմբի մասնակից մեկ տարի եղել է արևմտյան Հայաստանում։ Ամերիկյան ամսագրերում հրապարակված նրա հոդվածներում տեղեկություններ կան Օսմանյան կայսրությունում հայերի կյանքի, 1894-1896 թվականների հայկական ջարդերի վերաբերյալ։
Ծանոթագրություններ
Կատեգորիա:Ամերիկացի արևելագետներ Կատեգորիա:Ամերիկացի գիտնականներ Կատեգորիա:1858 ծնունդներ Կատեգորիա:1941 մահեր Կատեգորիա:Ամերիկացի թարգմանիչներ
Նեստորաս Միտիդիս
Նեստորաս Միտիդիս (հուն.՝ Νέστωρας Μυτίδης, ), կիպրոսցի ֆուտբոլիստ, հարձակվող։ Ներկայումս վարձակալական հիմունքներով հանդես է գալիս «ԱԵԿ»-ի և Կիպրոսի ազգային հավաքականի կազմում։
«ԱԵԿ»
Միտիդիսը իր կարիերան սկսել է Անդրեաս Միխալիդիսայի ղեկավարությամբ՝ «ԱԵԿ»-ի կազմում։ Թիմի հիմնական կազմում իր դեբյուտը Միտիդսը նշել է 2009/10 մրցաշրջանում՝ մասնակցելով երկու հանդիպման։
Թիմի կազմում իր առաջին գոլը Միտիդիսը խփել է 2010 թվականի նոյեմբերի 13-ին՝ «Էրմիս»-ի դեմ խաղում։ Եվրոպայի լիգայում իր առաջին գոլը Նեստորասը խփել է 2011 թվականի հունիսի 14-ին՝ «Ֆլորիանա»-ի դեմ խաղում ։
«Ռոդա»
2016 թվականի հուլիսի 12-ին Նեստորաս Միտիդիսը տեղափոխվել է հոլանդական «Ռոդա» ։ նա թիմի հետ կնքել է 2-ամյա պայմանագիր։
Վերադարձ «ԱԵԿ»
2017 թվականի հունվարին Միտիդիսը վարձակալական հիմունքներով վերադարձել է «ԱԵԿ»։
Միջազգային կարիերա
2015 թվականի հունիսի 12-ին Միտիդիսը հեթ-տրիկի հեղինակ է դարձել Անդորրայի հավաքականի դեմ խաղում։
Դիսպետչերացում
Դիսպետչերացում (dispatch - առաքում, ցրում բառից), օպերատիվ վերահսկման կենտրոնացում (համակենտրոնացում) և արտադրական պրոցեսների կառավարման կոորդինացում։ Դիսպետչերացման նպատակը տեխնիկատնտեսական բարձր ցուցանիշների, աշխատանքային գրաֆիկների և արտադրական ծրագրերի իրականացման համար ձեռնարկության բոլոր օղակների կամ մի քանի ձեռնարկությունների համաձայնեցված աշխատանքի ապահովումն է։ Ընդգրկում է տեխնոլոգիական պրոցեսների վերահսկումն ու կառավարումը, նյութական և էներգետիկական ռեսուրսների, տրանսպորտի միջոցների վերահսկումն ու օպերատիվ տեղաբաշխումը, մեքենաների և մեխանիզմների աշխատանքի հաշվարկը, բարձրացնում է տրանսպորտի շարժման անվտանգությունն ու ճշգրտությունը։
Ժամանակակից դիսպետչերացումը օգտագործում է կապի, ավտոմատիկայի, արտադրության հեռուստատեսության, հեռուստամեխանիկայի, հաշվողական տեխնիկայի նորագույն միջոցները։ Պարզագույն դիսպետչերացումն իրականացվում է օբյեկտների հետ երկկողմանի դիսպետչերական հեռախոսային կապի օգնությամբ։ Փոքր ձեռնարկությունները, շինարարական հրապարակները սովորաբար ունենում են մեկ կետ՝ դիսպետչերական կառավարման համակարգի կենտրոն։ Խոշոր օբյեկտներում գործում են մի քանի տեղական և մեկ կեևտրոնական (մյուսների գործունեությունը կոորդինացնող) դիսպետչերական կետեր։
էներգետիկայում դիսպետչերացումն իրականացնում է էլեկտրակայանների, ենթակայանների, էլեկտրահաղորդման գծերի և սպառման խոշոր տեղակայանքների օպերատիվ կառավարումը։ Ապահովում է էներգահամակարգերի աշխատանքի հուսալիությունն ու անխափանությունը, էլեկտրաէնևրգիայի բաշխումը՝ բեռնվածության գրաֆիկին համապատասխան, էներգահամակարգերի պաշտպանությունը են։ Դիսպետչերը մեկ էներգահամակարգի շրջանակներում վերահսկում և կոորդինացնում է մի քանի էլեկտրակայանների և էլեկտրացանցերի համատեղ աշխատանքը։ Օբյեկտների մասին ինֆորմացիան դիսպետչերն ստանում է հերթապահ օպերատորներից, ինժեներներից, տեսուչ տեխնիկներից, վերահսկիչներից կամ այն գրանցվում և մշակվում է տվյալների հավաքման և մշակման ավտոմատացված համակարգերում։ Ստացված ինֆորմացիան դիսպետչերի պուլտում արտացոլվում է ազդանշանման և ինդիկացիայի տարբեր միջոցներով՝ հեռուստատեսային հսկիչ տեղակայանքների և արտացոլման հատուկ սարքերի էկրանների վրա։ Խոշոր էներգահամակարգների դիսպետչերական կետերը հանդերձվում են էլեկտրոնային կառավարող մեքենաներով։
Անընդհատ արտադրական պրոցեսներով արդյունաբերական ձեռնարկությունները, որոնցում պրոցեսների ընթացքը կարող է ներկայացվել մաթեմատիկորեն, ինֆորմացիայի ավտոմատ մշակման համար կիրառում են տրամաբանական սարքեր կամ կառավարող հաշվողական մեքենաներ։ Բարդ արտադրանքների թողարկման ժամանակ, որոնց պատրաստմանը մասնակցում են մի քանի ինքնուրույն ձեռնարկություններ (հաճախ արդյունաբերության տարբեր ճյուղերից)՝ գիտահետազոտական և նախագծայիև կազմակերպությունների մասնակցությամբ, առաջացել է միջգործարանային դիսպետչերացում։
Ավտոմոբիլային, օդային, ջրային և երկաթուղային տրանսպորտներում դիսպետչերացման նպատակն է ուղևորների ու բեռների հուսալի և անխափան փոխադրման ապահովումը։ Հիմնական խնդիրներն են․ շարժակազմի վիճակի, տեխնիկական պատրաստության, բեռնման-բեռնաթափման աշխատանքների գրաֆիկների և շարժման չվացուցակի պահպանման անընդհատ վերահսկամը, ուղևորներին տոմսերով և անհրաժեշտ ինֆորմացիայով ապահովումը։
Շինարարության մեջ դիսպետչերացումն իրականացվում է կապի ժամանակակից միջոցների, ավտոմատ հաշվարկի և վերահսկողության օգնությամբ։ Դիսպետչերական ծառայության խնդիրներն են շինարարության օպերատիվ պլանների կատարումը, շինարարությունը բանվորներով, շինանյութերով ու կառուցվածքներով, շինարարական մեքենաներով, տրանսպորտով ժամանակին ապահովման վերահսկումը, շինարարական տեղամասերի աշխատանքի համաձայնեցումը, մեքենաների և աշխատանքային պարապուրդների վերացումը։ Շինարարության մեջ կառավարման դիսպետչերական համակարգն ընդգրկում է շինարարական արտադրության և սպասարկման բոլոր տարրերը։
Գյուղատնտեսության մեջ դիսպետչերացումն իրականացվում է սովխոզի կամ կոլտնտեսության դիսպետչերական ծառայության միջոցով և ընդգրկում տնտեսության բոլոր արտադրական տեղամասերը։ Երևանի մաթեմաթիկական մեքենաների ԳՀԻ-ում մշակվել է երկրում առաջին «Մարշրուտ-1» դիսպետչերական համակարգը, այն էլեկտրոնային հաշվողական մեքենա էր ինֆորմացիայի ներածման, պահպանման և արտածման օժանդակ հարմարանքներով։ Տեղակայվել է երկաթուղային ճանապարհների մոսկովյան հանգույցում և ապահովել տոմսերի վաճառքն ու պահեստավորումը։
Կատեգորիա:Կառավարման տեսություն
Ռիչա
Ռիչա (Riccia), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 5649 մարդ, բնակչության խտությունը կազմում է 83 մարդ/կմ²։ Զբաղեցնում է 69 կմ² մակերես։ Փոստային ինդեքս՝ 86016, հեռախոսային կոդ՝ +39 0874։
Սուրբ Աստվածածինը և Օգոստինոս Երանելին մեծարվում են որպես համայնքի հովանավորներ։ Տոնակատարությունը օգոստոսի 28-ին է։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լոդ (Ալյեի գավառ)
Լոդ (Loddes), համայնք Ֆրանսիայում՝ Օվերն մարզի Ալյեի գավառի Վիշիի շրջանում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03147։
Բնակչություն
Համայնքի բնակչությունը 2008 թվականին կազմում էր 153 մարդ։
Տնտեսություն
2007 թվականի տվյալներով 91 աշխատունակ տարիքի մարդկանցից (15-64 տարեկան) 67-ը տնտեսապես ակտիվ էին, 24-ը անգործունակ (ակտիվության ցուցանիշը 73,6 %, 1999 թվականին եղել է՝ 64,4 %)։ 67 աշխատունակ բնակիչներից 62-ը աշխատում էին (39 տղամարդ և 23 կին), անաշխատանք էին 5-ը (3 տղամարդ և 2 կին)։ 24 անգործունակ մարդկանցից 9-ը աշակերտներ կամ ուսանողներ են, 6-ը թոշակառու, 9-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Տալանա (այլ կիրառումներ)
Տալանա, կարող է վերաբերել՝
Տալայա (այլ կիրառումներ)
Տալայա, կարող է վերաբերել՝
Հունական դիցաբանության առաջին աստվածություններ
Հունական դիցաբանության առաջին աստվածություններ, Քաոսի դատարկությունից ծնված առաջին աստվածներն ու աստվածուհիները։ Ըստ Հեսիոդոսի՝ ամեն ինչ առաջացել է անսահման Քաոսից։ Քաոսից են առաջացել Երկրի աստվածուհի Գեան, Տարտարոսը` ահավոր անդունդը` լեցուն հավիտենական խավարով, Էրոսը` ամեն ինչին կենդանություն տվող Սերը, հավերժական խավարը` Էրեբոսը և մութ գիշերը` Նիքսը։ Իսկ Խավարից ու Գիշերից առաջ եկան հավերժական Լույսը` Եթերը, հրճվալից ու պայծառ օրը` Հեմերան։ Գեան և Ուրանոսը ծնունդ են տվել հզոր ու ահեղ տիտաններին։ Տիտան Հիպերիոնն ու Գեան լույս աշխարհ բերեցին Զևսին, Պոսեյդոնին, Հադեսին,Հերային և Դեմետրային։ Աստվածների պայքարն ավարտվում է Զևսի իշխանությամբ։
Տարբերակներ
Հին հույները տարբեր գաղափարներ ունեին աստվածների ծագման վերաբերյալ։ Հնարավոր է, նրանցից ոմանք ժառանգություն են ստացել նախահունական մարդկանցից ։
Մեկնաբանություն
Հետազոտողներն ունեն տարակարծություններ աստվածների նշանակության վերաբերյալ Հոմերոսի և Հեսիոդոսի ստեղծագործություններում .: Քանի որ սկզբնական աստվածները կյանք են տվել տիտաններին, իսկ նրանք՝ օլիմպիականներին։ Կա մի մեկնաբանություն, համաձայն որի՝ դրանք տիեզերքի ամենախոր և հիմնարար հատկություններն են։
Օրինակ՝ Ջենի Սթրոս Քլեյը գրում է, որ եթե Հոմերոսի պոեզիան իշխանության կենտրոնում դնում է Զևսին, ապա Հեսիոդոսը Զևսին և օլիմպիական աստվածներին դնում է նույն համատեքստում։
Արտաքին հղումներ
Կատեգորիա:Կրոնը Հին Հունաստանում Կատեգորիա:Հին հունական աստվածներ Կատեգորիա:Հին հունական դիցաբանություն
Ազատության հիսուն երանգները (ֆիլմ)
«Ազատության հիսուն երանգները» (Fifty Shades Freed), ամերիկյան էրոտիկ դրամա, որի ռեժիսորն Ջեյմս Ֆոուլին է, եռապատման վերջին մասը, որը հիմնված է բրիտանացի գրող Էրիկա Լեոնարդի էրոտիկ գրքերի վրա։ ԱՄՆ-ում պրեմիերան տեղի է ունեցել 2018 թվականի փետրվարի 9-ին ։
Սյուժե
Նորապսակներ Անասթեյշա Սթիլը և Քրիսթիան Գրեյն ընդհատում են իրենց մեղրամիսը և Քրիսթիանի գրասենյակ ներխուժելու մասին լուրն իմանալուց հետո վերադառնում Սիեթլ։ Որոշ համակարգչային ֆայլեր գողացվել են, սակայն անվտանգության տեսախցիկները ֆիքսել են հանցագործին՝ Ջեք Հայդին, որը սեռական ոտնձգությունների համար հեռացվել էր աշխատանքից։ Այդ ընթացքում Անան ծանոթանում է իր նոր անվտանգության ծառայության հետ։
Քրիսթիանն անակնկալ է մատուցում Անային նրանց նոր տնով և վարձում ճարտարապետ Ջիա Մաթեոյին, որպեսզի վերջինս վերանորոգի տունը։ Անան անհանգստանում է, որ գրավիչ, երիտասարդ կին Ջիան իր ներկայությամբ բացահայտ սիրահետում է Քրիսթիանին։ Նա սպառնում է հեռացնել Ջիային, եթե վերջինս շարունակի իր սիրահետումը` ստիպելով նրան դադարեցնել։
Երբ Քրիսթիանը գործուղման է մեկնում, Անան անտեսում է Քրիսթիանի` տանը մնալու խնդրանքը և գնում իր ընկերուհու՝ Քեյթ Քավանայի հետ խմելու։ Քեյթը հանդիպում է Քրիսթիանի ավագ եղբոր՝ Էլիոթի հետ։ Նա պատմում է Անային, որ նրանց հարաբերությունները վտանգի տակ են, քանի որ Էլիոթը բավականին մոտ է Ջիայի հետ և Քեյթը կասկածելիորեն է վերաբերվում նրանց հարաբերություններին։ Երբ Անան տուն է վերադառնում, նա հանդիպում է Ջեք Հայդին, որն առևանգում է նրան և փորձում փախցնել։ Սակայն Անայի թիկնապահները կանգնեցնում են նրան և Ջեքը ձերբակալվում է։ Քրիսթիանի հետ վեճից հետո Անան զայրանում է նրա վրա՝ չափից դուրս հսկողության և սեփականատիրության վրա և ավելի շատ ազատություն է պահանջում։ Շատ չանցած՝ Քրիսթիանն անակնկալ է մատուցում Անային՝ Քեյթի, Էլիոթի, Միայի և Խոսեի հետ միասին դեպի Ասպեն ուղևորությամբ։
Քրիսթիանը և Անան շարունակում են իրենց սեռական փորձերը, սակայն ամեն բան բարդանում է, երբ Անան պատմում է, որ հղի է։ Քրիսթիանը խորապես անհանգստանում է, քանի որ նա նրանց համատեղ կյանքի առաջին տարիների համար ուրիշ ծրագրեր ուներ։ Նա հեռանում և հարբում է։ Հաջորդ օրն Անան հայտնաբերում է, որ Քրիսթիանը վերջերս կապվել է իր նախկին ընկերուհու՝ Ելենա Լինկոլնի հետ։ Միևնույն ժամանակ Ջեք Հայդն ազատ է արձակվում 500 000 դոլարի դիմաց։
Մի քանի օր անց Ջեքը զանգում է Անային և Միայի՝ Քրիսթիանի քրոջ համար փրկագին է պահանջում։ Հայդը 5 միլիոն դոլար կանխիկ գումար է պահանջում, որը պետք է երկու ժամվա ընթացքում իր մոտ լինի, այլապես Միային կսպանի։ Նա զգուշացնում է ոչ ոքի ոչինչ չասել և միայնակ գալ։ Անան վերցնում է կանխիկ գումարն ու ատրճանակը և գնում բանկ՝ ամբողջական գումար հանելու համար։ Ինչ-որ բան կասկածելով` բանկի մենեջերը զանգահարում է Քրիսթիանին։ Նա կարծում է, որ Անան հեռանում է իրենից, սակայն հետո հիշում է վերջերս Հայդի ազատ արձակման և Անայի հանկարծակի բանկից գումար հանելու միջև պատահականությունը։ Հայդը հրամայում է Անային նստել նրբանցքում կայանած մեքենան, որպեսզի բջջային հեռախոսը փոխանցի վարորդին։ Նա խաբում է Հայդին՝ հեռախոսը փոխանցելով բանկի կառավարչին։ Նա դուրս է գալիս ետնամուտքից և տեսնում է, որ վարորդը և Ջեյքի հանցակիցը Լիզն է, որը վարում էր իրեն հետապնդող մեքենան։
Գումարով հանդերձ Անան ժամանում է հանդիպման վայր։ Խենթացած Հայդը հարձակվում է Անայի վրա և ոտքերով փորին է հարվածում։ Լիզը փորձում է կանգնեցնել նրան և այդ ժամանակ Անան հանում է ատրճանակը և կրակում է Հայդի ոտքին։ Քրիսթիանը, նրա թիկնապահ Թեյլորը և Անայի բջջային հեռախոսին հետապնդած ոստիկանությունը ժամանում և ձերբակալում են Հայդին և Լիզին։ Գիտակցությունը կորցնելով՝ Անան լսում է, թե ինչպես է իրեն կանչում Քրիսթիանը։
Անան երեք օր անց արթնանում է հիվանդանոցում, նրա կողքին Քրիսթիանն է։ Չնայած Անայի անխոհեմության վրա բարկությանն ու նրա բացակայության անհանգստությանը` Քրիսթիանը հասկանում է, թե որքան կարևոր է Անայի համար իրենց երեխան, և նրանք հաշտվում են։ Քրիսթիանին որդեգրած մայրը՝ Գրեյսը, Քրիսթիանին համոզում է, որ Անան չի թողնի նրան։ Հաջորդ օրն Անան վերադառնում է տուն։ Մասնավոր դետեկտիվ Ուելչը հաղորդում է, որ Քրիսթիանը և Հայդը նույն խնամատար ընտանիքից են։ Նաև հայտնի է դառնում, որ Հայդը շանտաժով ստիպել է Լիզին օգնել նրան։ Հետագայում Քրիսթիանը և Անան գտնում են այն վայրը, որտեղ թաղված է Քրիսթիանի մայրը․ նրանք այցելում են գերեզման և Քրիսթիանը դրա վրա ծաղիկներ է դնում։
Երկու տարի անց առանձնատան բակում Քրիսթիանը խաղում է իր որդու հետ, իսկ երկրորդ երեխայով հղի Անան գիրքը ձեռքին նստած է։
Նկարահանումներ
Նկարահանումները տեղի են ունեցել Փարիզում և Վանկուվերում 2016 թվականի փետրվարի 9-ից հուլիսի 12-ը՝ «Further Adventures of Max and Banks 2 & 3» աշխատանքային անվան տակ ։
Քննադատություններ
Ֆիլմը ստացել է կինոքննադատների բացասական գնահատականները։ Rotten Tomatoes կայքում ֆիլմն ունի 12 % վարկանիշ, որը հիմնված է 180 արձագանքների վրա՝ 10-ից 3,1 միջին գնահատականներով ։ Metacritic կայքում ֆիլմը 100-ից 31 գնահատական ունի՝ հիմնված 43 արձագանքների վրա, որը համապատասխանում է «ընդհանուր առմամբ անբարենպաստ արձագանքներ» կարգավիճակին ։ 2018 թվականի դեկտեմբերի 20-ին The Hollywood Reporter ամսագրի փորձագետները կազմել են 2018 թվականի վատագույն ֆիլմերի ցանկը, որի երրորդ հորիզոնականում է հայտնվել «Ազատության հիսուն երանգները» ֆիլմը ։
Ծանոթագրություններ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Գրական ստեղծագործությունների էկրանավորումներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ֆրանսիայում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Վանկուվերում նկարահանված ֆիլմեր Կատեգորիա:Universal Pictures ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Բրիտանական վեպերի էկրանավորումներ Կատեգորիա:2018 դրամա ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Ամերիկյան դրամա ֆիլմեր Կատեգորիա:Ֆիլմեր Փարիզի մասին Կատեգորիա:2010-ականների դրամա ֆիլմեր Կատեգորիա:Ամուսնական դավաճանությունը ֆիլմերում
Տալալաևկա (այլ կիրառումներ)
Տալալաևկա, կարող է վերաբերել՝
Լորիժ
Լորիժ (Loriges), համայնք Ֆրանսիայում՝ Օվերն մարզի Ալյեի գավառի Մուլեն շրջանում։ Մտնում է Սեն Պուրսեն սյուր Սյուլ կանտոնի կազմի մեջ։
Համայնքի INSEE կոդ՝ 03148։
Էյուփ
Էյուփ (Eyüp), շրջան Ստամբուլի մարզի եվրոպական հատվածում՝ Սև ծովի ափին։
Լորիժ
Տնտեսություն
2007 թվականի տվյալներով 183 աշխատունակ տարիքի մարդկանցից (15-64 տարեկան) 141-ը տնտեսապես ակտիվ էին, 42-ը՝ անգործունակ (ակտիվության ցուցանիշը 77,0 %, 1999 թվականին եղել է՝ 73,0 %)։ 141 աշխատունակ բնակիչներից 128-ը աշխատում էին (65 տղամարդ և 63 կին), անաշխատանք էին 13-ը (6 տղամարդ և 7 կին)։ 42 անգործունակ մարդկանցից 12-ը աշակերտներ կամ ուսանողներ են, 16-ը՝ թոշակառու, 14-ը՝ անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Էյուփ
Պատմություն
Թուրքերի կողմից Կոստանդնուպոլսի գրավման ժամանակ, Մեհմեդ II Ֆաթիհի հոգևոր խորհրդականը հայտարարել է, որ, իբր թե, այստեղ հայտնաբերել է Մուհամմադ մարգարեի զինակիցներից մեկւ Աբու Այուբ ալ Անսարիի գերեզմանը, ով մահացել էր այս վայրում արաբների կողմից Կոստանդնուպոլսի անհաջող գրավման ժամանակ։ Կոստանդնուպոլսի անկումից հետո, Մեհմեդ II-ը այստեղ կառուցել է Աբու Այուբ մզկիթը ։ Մզկիթը եղել է Ստամբուլում կառուցված առաջին մզկիթը։ Մզկիթի շրջակայքում կառուցվել են բաղնիք, մեդրեսե և հասարակական ճաշարան։ Այդ ժամանակվանից սկսած Էյուփը դարձել է սուրբ վայր։
17-18-րդ դարերում ներգաղթյալների մեծ հոսքի հետ պատճառով, Ստամբուլի բնակչությունը կտրուկ աճել է, որի արդյունքում Էյուփը մտել է Ստամբուլի մեջ։ Այստեղ կառուցվել են գործարաններ, և շրջանը դարձել է «բանվորական»։ 19-րդ դարի վերջին Էյուփ է այցելել ֆրանսիացի գրող Պիեր Լոտին, որի անունով շրջանում գործում է սրճարան։
Արտաքին հղումներ
Կատեգորիա:Ստամբուլի նահանգի բնակավայրեր Կատեգորիա:Ոսկեղջյուր
Մկրտիչ Պոլեյան
Մկրտիչ Պոլեյան, Պnլեի Մճn (, Սասուն), հայ ազգային-ազատագրական շարժման գործիչ, ֆիդայի, ՀՅԴ կուսակցության անդամ։
Սովորել է Մուշի Կեդրոնական վարժարանում։ Գործել է Մուշ-Սասունում և համագործակցել Արաբոյի, Ալիզոնանցի Լևոնի, Հակոբ Կոտոյանի հետ։ 1891-1895 թվականներին բանտարկվել է։ Ստեղծել է «Վարդանանց խումբը», որը զբաղվել է ազատագրական գաղափարների քարոզչությամբ և զինման աշխատանքով։
Մասնակցել է Սասունի 1904 թվականի ապստամբությանը, 1905-1906 թվականներին՝ Կովկասում հայ-թաթարական ընդհարումներին։
1908 թվականի երիտթուրքական հեղաշրջումից հետո վերադարձել է Մուշ։
Եղել է 1915 թվականի Սասունի ինքնապաշտպանության ղեկավարներից։ Զոհվել է մարտում։
Կատեգորիա:1868 ծնունդներ Կատեգորիա:1915 մահեր Կատեգորիա:Հայ ազատագրական շարժման ղեկավարներ Կատեգորիա:Հայ ֆիդայիներ Կատեգորիա:ՀՅԴ անդամներ Կատեգորիա:Մուշ քաղաքում ծնվածներ Կատեգորիա:Հայ քաղաքական գործիչներ
Տալա (այլ կիրառումներ)
Տալա, կարող է վերաբերել՝
Օձ (դիցաբանություն)
Օձ, շատ ժողովուրդների դիցաբանության մեջ օձը բերրիության, հողի, ջրի, անձրևի, ինչպես նաև օջախի և երկնային կրակի խորհրդանիշն է։ Սկզբում դիցաբանական օձը պատկերվում էր մեծ օձի տեսքով։ Հետագայում պատկերը ձեռք է բերում կենդանական որոշ հատկություններ, փոխարինվում է թևավոր կամ փետրավոր վիշապօձի, ձիու գլուխ ունեցող օձի պատկերներով։ Օձի մարմնի և մարդկային գլխի հետ համեմատության գաղափարը զարգացած է հին հունական, հինդուիստական, էլամական և մի շարք այլ դիցաբանություններում։ Ճապոնական և մի շարք հնդկական ավանդություններին բնորոշ է եղջերավոր օձի կերպարը։
Խոսքի ստուգաբանություն
Օձի կերպարը գրերի հուշարձաններում հանդիպում է X-րդ դարից։ Սողունի և օձի անունները ստուգաբանորեն նույնն են։ Նրանք ընդհանուր արմատ ունեն երկիր կամ հող բառերի հետ և նշանակում են «գետնի վրա սողացող»։ Ընդունված է համարել, որ «օձ» բառը տաբուիստական էր, այսինքն՝ այն փորձում էին չարտասանել՝ ցավ պատճառելու վախով ։
Օձը դիցաբանական տարբեր ավանդություններում
Օձը՝ որպես խորհրդանիշ, ներկայացված է գրեթե բոլոր դիցաբանություններում և կապվում է պտղաբերության, հողի, կնոջ արտադրող ուժի, ջրի, անձրևի, օջախի, կրակի (հատկապես Երկնային), ինչպես նաև՝ տղամարդու բեղմնավորման սկզբի հետ։
Օղակաձև օձը համարվում է երևույթների շրջապտույտի սկիզբը։ Դա արևոտ սկիզբն է և լույսը, կյանքն ու մահը, լույսն ու խավարը, բարին ու չարը, իմաստությունն ու կույր կիրքը, բուժիչն ու թույնը, պահապանը և կործանիչը, հոգևոր վերածնունդն ու ֆիզիկականը։ Օձը նաև հղիության խորհրդանիշն է։
Խտոնիկ օձը ստորգետնյա աշխարհի և խավարի աստվածների ագրեսիվ ուժի դրսևորումն է։ Քանի որ օձը ապրում է գետնի տակ, այն գտնվում է կապի մեջ ստորգետնյա աշխարհի հետ, ունի մուտք դեպի ներքին ուժեր։ Այն ամենուր համարվում է նախաձեռնության աղբյուր։ Իր խտոնական էությամբ օձը թշնամանում է արևի և բոլոր հոգևոր ուժերի հետ՝ խորհրդանշելով մարդու մութ կողմերը։ Միևնույն ժամանակ, դրական և բացասական սկիզբը հակամարտության մեջ են, ինչպես, օրինակ, Զևսի և Տիփոնի, Ապոլլոնի և Պիֆոնի, Օսիրիսի և Սեթի, արծվի և օձի և այլնի դեպքում։ Օձը խորհրդանշում է նաև բնազդային բնավորությունը, կենսունակությունը, անվերահսկելի և ոչ տարբերակված, պոտենցիալ էներգիան, ոգևորող ոգին։
Եթե հին դիցաբանություններում օձի դերը, որը միացնում է երկինքն ու երկիրը, առավել հաճախ կրկնակի է (այն միաժամանակ և՛ բարերար է, և՛ վտանգավոր), իսկ արդեն զարգացած դիցաբանական համակարգերում առաջին հերթին նշվում է նրա բացասական դերը՝ որպես ստորին (ջրային, ստորգետնյա կամ օտար) աշխարհի մարմնացում։
Եգիպտոսում կոբրան աստվածային և արքայական իմաստության, իշխանության, գիտելիքի և ոսկու խորհրդանիշն է, իսկ այն օձը, որը կծնվի Տիփոնի հետ, մառախուղի օձն է, խավարի դևը, խառնաշփոթն ու ոչնչացումը, և բացի այդ, կիզիչ արևի վնասակար կողմը։
Օձի պաշտամունքը՝ որպես առատության, բերրիության և հավերժության խորհրդանիշ, էլամական կրոնի առավել բնորոշ հատկանիշներից մեկն է։
Հունաստանում օձը մարմնավորում է իմաստությունը, կյանքի թարմացումը, հարությունը, բժշկությունը և որպես այդպիսին Ասկլեպիոսի, Հիպոկրատի, Հերմեսի և Հիգեայի գլխավոր ատրիբուդը։ Ասկլեպիոսի համար օձը փրկչի և բուժման էություններից մեկն է։ Օձը երբեմն որոշ աստվածների կյանքի սկզբունքն է եղել։ Օձը խորհրդանշել է Աթենասի իմաստությունը։ Օձը խորհրդանշել է նաև Ապոլլոնին, ով ոչ միայն ազատում է արևը խավարի ուժերից, այլև մարդկային հոգին լցնում է գիտելիքով, խանդավառությամբ և լույսով։
Առեղծվածային օձը կապված է փրկիչ աստվածությունների հետ և, բացի այդ, կապված է մահացածների՝ մասնավորապես, մահացած հերոսների հետ։ Հոգին դուրս է եկել մարմնից օձի տեսքով, և մահացածների հոգիները կարող են վերափոխվել օձերի մեջ։ Օձը Զևսի խորհրդանիշն է, երբեմն պատկերված է ձվի շուրջ, մարմնավորում է կյանքն ու կրքերը։ Էրինիաները ու Մեդուզա Գորգոնան իրենց հատկանիշների մեջ խորհրդանշական դեր տալով օձին, մարմնավորում են իմաստնությունն ու նենգությունը։ Ապոլոնին խայթած երկու հսկայական օձերը խեղդամահ են արել Լաոկոոնին և նրա երկու որդիներին։ Հրեական ավանդությունում օձը չարի և մեղքի խորհրդանիշն է։ Նեհուշտանը հրեական ավանդությունում հիշատակվում է որպես պղնձե օձ, որին Աստված պատվիրել էր կանգնեցնել թունավոր օձերի (կրակե օձեր) խայթոցներից իսրայելցիներին պաշտպանելու համար։ Ադամը պատկերված է՝ պարանոցին ուղիղ օձ պահած։ Հինդուիզմում օձը խորհրդանշում է տիեզերական ուժը, քաոսը և Ագնիի անմար կրակը։ Սև օձը խորհրդանշում է կրակի ներուժը։ Կրիշնայի գլխին պարուրված օձը խորհրդանշում է չարիքը։ Կոբրան խորհրդանշում է Վիշնու Աստծուն՝ գիտելիքի, իմաստնության և հավերժության տեսանկյունից։
Անանդան՝ օձերի հազարգնդային տիրակալը, անսահման բերրիության խորհրդանիշն է. նրա օղակները փաթաթում են աշխարհի առանցքի հիմքը։
Երկու օձերը, որոնք շարժվում են մեկ վերև, իսկ մյուսը՝ ներքև, խորհրդանշում են Աստվածային հանգիստն ու Աստվածային զարթոնքը Բրահմայի օրերի և գիշերների ժամանակ։ Նագը և Նագան՝ թագավորն ու թագուհին կամ հոգիները, ճշմարիտ աստվածություններ են, դրանք պատկերվում են կա՛մ ամբողջությամբ մարդկային տեսքով, կա՛մ օձերի տեսքով, կա՛մ կոբրայի գլխով։
Պարսկաստանում օձի կերպարը արևի Աստծո թշնամին է։ Իսլամում օձը սերտորեն կապված է կյանք սկզբի հետ։
Ճապոնիայում օձը ամպրոպի Աստծո խորհրդանիշն է։
Ասորական ավանդությունում օձը կարևոր հատկանիշներով է օժտված։ Մեծ աստվածուհին՝ տնային օջախի պաշտպանը, պատկերվել է օձերը ձեռքին։ Ավելի ուշ օձերը ասոցացվում են նրան փոխարինող աստվածությունների հետ։ Հնագույն մետաղադրամների վրա պատկերված այդ աստվածուհին նստած է ծառի տակ գտնվող գահին և շոյում է օձի գլուխը։ Օձի և ծառի սիմվոլիկան սերտորեն փոխկապակցված է։ Օձը՝ որպես պտղաբերության խորհրդանիշ, բնորոշ է աստվածուհի Իլիփիայի ծնունդին։ Օձը, որին տեսել էր Պոլիդը, տանում էր բուժիչ խոտ, որը կարող էր մեռելներին հարություն պարգևել։ Օձը կարող էր վերամարմնավորվել հանգուցյալին, նախնուն, ուրվականին։ Օձի պատկերը գերեզմանոցի բլրի վրա նշանակում էր հերոսի թաղման վայր և ծառայում էր որպես հարության և անմահության խորհրդանիշ։ Հետագայում օձը մարմնավորում էր բժիշկ Աստծուն՝ Ասկլեպիոսին։
Օվկիանիայի օձը աշխարհի արարիչներից մեկն է։ Տեղ-տեղ ասվում է, որ տիեզերական օձն ապրում է գետնի տակ և ի վերջո մի օր ոչնչացնելու է աշխարհը։
Շումերա-սեմիտական ավանդության մեջ Բաբելոնյան Թիամատը՝ անգութ օձը, խավարը, որը պատկերված է նաև վիշապի տեսքով, ներկայացնում է քաոս, անբաժանելիություն, նենգություն և արատավորություն, որը ոչնչացվում է արևի Աստծո՝ Մարդուկի կողմից։ Ասրոաբաբելական Լակշմին ու Լակշամին օձեր են, որոնք տղամարդկանց ու կանանց արարիչներն են համարվում։ Իշտարը՝ որպես գլխավոր Աստված, պատկերված է օձի տեսքով։
Փռյուգիական դիցաբանությունում օձն իր գլխավոր դիրքն ունի։ Քրմուհին ծիսակատարություն է անում՝ ծածկոցի տակ ոսկե օձ պահած։ Օձերը հաճախ դուրս են գալիս նրա ուսերից։ Օձը գլխավոր խորհրդանիշն է Քանանի և Փղշտացիների մոտ։
Ծովային օձեր
Ծովային օձը դիցաբանական եզրույթ է, որը աստվածաբանության և դիցաբանության մեջ նշանակում է ծովային օձանման արարած, որը հիշատակվում է աշխարհի տարբեր ժողովուրդների առասպելներում, լեգենդներում և վկայություններում։ Պատկերը ներկայացվել է դիցաբանական տարբեր ավանդույթներով։
Օձը քրիստոնեական ավանդությունում
Քրիստոնեության մեջ օձը խորհրդանշում է Սատանային՝ Աստծո թշնամուն։ Օձը մարմնավորում է չարը, անդրաշխարհը, նենգությունը, մեղքը։ Դանթեն օձը նույնացնում է թշնամու հետ, բայց եթե օձը պատկերված է Կենաց ծառին փաթաթված, ուրեմն իմաստության խորհրդանիշն է։ Իմաստության մյուս պատկերում օձը խորհրդանշում է Լյուցիֆերին։ Օձը, որը բարձրացվել է խաչի կամ բևեռի վրա, Քրիստոսի նախատիպն է, իսկ որը բարձրացվել է Կենաց ծառին՝ աշխարհի փրկությունն ու բուժումն է։ Տերտուղիանոսը պնդում է, որ քրիստոնյաները Քրիստոսին անվանել են «Բարի օձ»։
Հրեշը ևս պատկերվում է օձի կերպարով, հավանաբար, նրա նենգությունն ու չարությունը մատնանշելու համար։ Եվայի՝ արգելված պտուղը ճաշակելու և Աստծուն հնազանդվելու պարտականությունը խախտելու համար, նա առել էր օձի կերպարանք, ինչպես նշվում է Սուրբ գրքում ։ Երբեմն օձը պատկերվում է կնոջ կերպարանքով՝ խորհրդանշելով գայթակղությունը։
Օձը բանահյուսության մեջ
Օձը բանահյուսական համաշխարհային կերպար է, որը մշակույթի զարգացման տարբեր փուլերում և ազգային տարբեր ավանդություններում բազմաթիվ կերպավորումներ է ստացել։ Օձը հրաշապատում հեքիաթների և բիլինաների գլխավոր հերոսն է, որի հետ պետք է մենամարտի դրական հերոսը։ Ռուսական հեքիաթներում օձերը բազմագլուխ արարածներ են, որոնք կարող են թռչել և ժայթքել կրակ։ Մի շարք սյուժեներում օձը գող է. նա գողանում է թագավորի դուսրերից ամենագեղեցիկին և որոշակի տուրք է պահանջում՝ հակառակ դեպքում նրան կուտի։ Այլ սյուժեներում օձը նստում է գետիերի կամ աղբյուրների մոտ, և նա խժռում է բոլոր նրանց, ովքեր փորձում են անցնել կամ ջուր խմել։ Օձի դեմ պայքարն ու նրա նկատմամբ հաղթանակը հեքիաթների դրական հերոսների գլխավոր սխրանքներից մեկն է։ Բիլինաներում օձի դեմ պայքարը ձեռք է բերել «պետական» երանգավորում. գլխավոր հերոսը կատարում է իր առաջին հերոսական սխրանքը՝ հաղթելով օձին որպես Կիևի թշնամի և ազատելով նրա կողմից գրավված Լիոնը։ Օձի մասին բոլոր սյուժեների ընդհանուր առանձնահատկությունը նրա արտաքինի իրական նկարագրության բացակայությունն է։
Օձը զինանշաններում
Ժամանակակից զինանշաններում հաճախ կարելի է հանդիպել օձի պատկեների։ Սուրբ Գևորգը պատկերված է ձիու վրա, որը նետվում է դեպի օձը։ Նույն սյուժեն հիշատակվում է Վլադիմիր-Վոլինսկիի շրջանի, Մեժևսկոյ շրջանի զինանշաններում։
Բացի այդ, օձի կերպարը նկատվում է Մեքսիկայի, Կազանի զինանշաններում։
Գրականություն
Կատեգորիա:Օձեր Կատեգորիա:Դիցաբանական էակներ Կատեգորիա:Դիցաբանություն ըստ կրոնի
Կոնստանտին Տրենյով
Կոնստանտին Անդրեևիչ Տրենյով (Константин Андреевич Тренёв, ), ռուս խորհրդային գրող, դրամատուրգ։
Կենսագրություն
1903 թ. ավարտել է Պետերբուրգի հնագիտության ինստիտուտը և հոգևոր ակադեմիան, 1921 թ.՝ Տավրիկյան համալսարանի գյուղատնտեսական ֆակուլտետը։ Տրեյնովի նախահոկտեմբերյան ստեղծագործությունը գլխավորապես նվիրված է սոցիալական հակասությունների գեղարվեստական պատկերմանը։ 1917 թ. հետո գլխավոր թեման դարձել է հեղափոխությունը։ Եթե «Պուգաչովշչինա» (1924) ողբերգությունում ընղգծվում են ժողովրդական ապստամբությանը բնորոշ տարերայնությունն ու անձնազոհությունը, ապա «Լյուբով Յարովայա» (1926, բեմադրվել է 1926, ԽՍՀՄ պետական մրցանակ, 1941) պիեսում առկա է պատմական օրինաչափության խոր ըմբռնումը, այս գործը սոցիալիստական ռեալիզմի դասական ստեղծագործություն է։ Հեղափոխության բարոյական նշանակությունն է բացահայտված «Գիմնազիստներ» (1936) և «Նևայի ափին» (1937) պիեսներում, վերջինիս մեջ կերտված է Վ․ Ի․ Լենինի կերպարը։ Տրեյնովը գրել է նաև խորհրդային իրականության մասին («Կինը», 1928, «Աննա Լուչինինա», 1941 և այլն) և պատմական թեմայով («Ընդառաջ», 1943, «Զորավար», 1945) պիեսներ։ Պարգևատրվել է 2 շքանշանով։
Ծանոթագրություններ
Կատեգորիա:Ռուս գրողներ Կատեգորիա:Ռուս դրամատուրգներ Կատեգորիա:Խորհրդային դրամատուրգներ Կատեգորիա:Նովոդևիչյան գերեզմանատանը թաղվածներ Կատեգորիա:ԽՍՀՄ գրողների միության անդամներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային տղամարդ գրողներ Կատեգորիա:20-րդ դարի տղամարդ գրողներ
Աբդու Դիալո
Աբդու Դիալո (Abdou Diallo, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Պարի Սեն-Ժերմենի կազմում։ Խաղում է կենտրոնական պաշտպանի դիրքում ։
Մոնակո
Դիալոն Մոնակոյի ակադեմիայի սան է ։ Իր առաջին պայմանագիրը կնքեց 2014 թվականի մարտի 28-ին ։ Իր պրոֆեսիոնալ դեբյուտը նշեց 2014 թվականի դեկտեմբերի 14-ին՝ փոխարինելով Բերնարդու Սիլվային Օլիմպիկ Մարսելի դեմ խաղում ։ Իր առաջին հանդիպումը Մոնակոյի մեկնարկային կազմում անցկացրեց դեկտեմբերի 17-ին՝ Ֆրանսիայի լիգայի գավաթի Օլիմպիկ Լիոնի դեմ խաղում ։
2015 թվականի հունիսին Դիալոն վարձավճարով միացավ բելգիական Զյուլտե Վարեգեմին ։ Իր դեբյուտը ակումբի կազմում նշեց հուլիսի 25-ին՝ Լոկերենի դեմ խաղում ։ Սեպտեմբերի 12-ին ֆրանսիացին հեռացվեց խաղադաշտից Գենտի դեմ խաղում՝ կարմիր քարտ ստանալով հանդիպման 81-րդ րոպեին ։ Դեկտեմբերի 4-ին՝ Գենտի դեմ երկրորդ խաղում Դիալոն կրկին հեռացվեց խաղադաշտից՝ ստանալով երկրորդ դեղին քարտը հանդիպման 53-րդ րոպեին ։ Իր առաջին գոլը պրոֆեսիոնալ կարիերայում խփեց 2016 թվականի հունվարի 23-ին՝ ԱՀ Լյովենի դեմ խաղում ։ Հունվարի 30-ին ֆրանսիացին գոլի հեղինակ դարձավ Վեստերլոյի դեմ խաղում՝ օգնելով իր թիմին հաղթել 2-1 հաշվով ։ Զյուլտե Վարեգեմի կազմում Դիալոն անցկացրեց 35 հանդիպում բոլոր մրցաշարերում՝ դառնալով 3 գոլի հեղինակ ։
2016-17 մրցաշրջանում Դիալոն վերադարձավ Մոնակո։ Իր առաջին հանդիպումը այս մրցաշրջանում անցկացրեց օգոստոսի 20-ին՝ Նանտի դեմ խաղում ։ Իր դեբյուտը Չեմպիոնների Լիգայում Դիալոն նշեց դեկտեմբերի 7-ին՝ Բայեր Լևերկուզենի դեմ խաղում ։ 2017 թվականի փետրվարի 1-ին ֆրանսիացին գոլային փոխանցում տվեց Ֆրանսիայի գավաթի Շամբլիի դեմ խաղում ։ Մոնակոյի առաջին թիմի կազմում Դիալոն անցկացրեց 19 հանդիպում՝ դառնալով 1 գոլային փոխանցման հեղինակ և օգնելով իր թիմին հաղթել Լիգա 1-ը ։
Մայնց
2017 թվականի հուլիսին Դիալոն 5 տարվա պայմանագիր կնքեց Մայնցի հետ  ։ Ակումբը նրա համար վճարեց 5 միլիոն եվրո  ։ Իր դեբյուտը նշեց օգոստոսի 12-ին՝ Գերմանիայի գավաթի Լյունեբուրգ Հանզայի դեմ խաղում ։ Իր առաջին հանդիպումը Բունդեսլիգայում անցկացրեց օգոստոսի 19-ին՝ Հանովերի դեմ խաղում ։ Իր առաջին գոլը Մայնցի կազմում Դիալոն խփեց սեպտեմբերի 9-ին՝ Բայեր Լևերկուզենի դեմ խաղում ։ Նոյեմբերի 4-ին նա գոլի հեղինակ դարձավ Բորուսիա Մյոնխենգլադբախի դեմ խաղում, իսկ հանդիպումն ավարտվեց 1-1 հաշվով ։ 2017-18 մրցաշրջանում Դիալոն անցկացրեց 30 հանդիպում բոլոր մրցաշարերում՝ դառնալով 3 գոլի և 1 գոլային փոխանցման հեղինակ ։
Բորուսիա Դորտմունդ
2018 թվականի հունիսի 26-ին Դիալոն 5 տարվա պայմանագիր կնքեց Բորուսիա Դորտմունդի հետ  ։ Ակումբը նրա համար վճարեց 25 միլիոն եվրո  ։ Իր դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Գրոյտեր Ֆյուրտի դեմ խաղում ։ Առաջին հանդիպումը Բունդեսլիգայում Բորուսիայի կազմում անցկացրեց օգոստոսի 26-ին՝ ՌԲ Լայպցիգի դեմ խաղում ։ Իր առաջին գոլը խփեց սեպտեմբերի 14-ին՝ Այնտրախտ Ֆրանկֆուրտի դեմ խաղում  ։ Սեպտեմբերի 22-ին ֆրանսիացին հեռացվեց խաղադաշտից Հոֆենհայմի դեմ խաղում՝ կարմիր քարտ ստանալով հանդիպման 76-րդ րոպեին  ։ Բորուսիա Դորտմունդի կազմում Դիալոն անցկացրեց 38 հանդիպում՝ դառնալով 1 գոլի և 1 գոլային փոխանցման հեղինակ ։
Պարի Սեն-Ժերմեն
2019 թվականի հուլիսի 16-ին Դիալոն 5 տարվա պայմանագիր կնքեց Պարի Սեն-Ժերմենի հետ  ։ Ակումբը նրա համար վճարեց 32 միլիոն եվրո   ։ Իր դեբյուտը նշեց օգոստոսի 3-ին՝ թիմի մեկնարկային կազմում խաղադաշտ դուրս գալով Ֆրանսիայի սուպերգավաթի Ռենի դեմ խաղում, իսկ Պարի Սեն-Ժերմենը հաղթեց 2-1 հաշվով և նվաճեց գավաթը ։ Առաջին հանդիպումը Լիգա 1-ում ՊՍԺ-ի կազմում անցկացրեց օգոստոսի 11-ին՝ Նիմ Օլիմպիկի դեմ խաղում  ։
Միջազգային կարիերա
Թեև Դիալոն ունի սենեգալական արմատներ, նա ներկայացրել է Ֆրանսիան բոլոր տարիքային երիտասարդական հավաքականներում։ 2015 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում , սակայն Ֆրանսիան դուրս մնաց կիսաեզրափակչից՝ 2-0 հաշվով պարտվելով Իսպանիային ։ Մ21 հավաքականի կազմում իր դեբյուտը Դիալոն նշեց 2016 թվականի հոկտեմբերի 6-ին՝ փոխարինելով Կլեման Լանգլեին Վրաստանի դեմ ընկերական խաղում ։
Ակումբային վիճակագրություն
2019 թվականի սեպտեմբերի 12-ի դրությամբ
Ակումբային
Պարի Սեն-Ժերմեն
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Զյուլտե Վարեգեմի ֆուտբոլիստներ Կատեգորիա:Մայնց 05-ի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Բունդեսլիգայի ֆուտբոլիստներ
Տրեչենտո
Տրեչենտո, (իտալ․ trecento, բառացի՝ երեք հարյուր), 14-րդ դարի իտալական անվանումը։ Բանասիրության և արվեստագիտության մեջ «Տրենչենտո» տերմինով նշում են 14-րդ դարի իտալական մշակույթը, որը նշանավորվել է Վերածննդի նախադրյալների բուռն զարգացմամբ։ Տրեչենտոյի գրականության մեջ կտրուկ շրջադարձ է կատարվել դեպի հումանիզ մի փիլիսոփայությունը և ժողովրդական լեզուն (Ֆ․Պետրարկւմ, Զ․ Բոկաչչո)։ Տրեչենտոյի կերպար վեստին բնորոշ է ռեալիստական ձգտումների և գոթականացման ուժեղ միտումների միջև պայքարը։ Տրեչենտոին առավել տիպական է գեղանկարչության Սիենայի դպրոցը։
Կատեգորիա:Վերածնունդ Կատեգորիա:Միջնադարի մշակույթ Կատեգորիա:Արվեստի պատմություն Կատեգորիա:Իտալիայի արվեստ Կատեգորիա:Մշակույթի պատմություն Կատեգորիա:Իտալիայի պատմություն
Տրեպակ
Տրեպակ (трепак, тропак), ռուսական հնագույն պար տարածված է նաև Ուկրաինայում։ Երաժշտության չափը 2 4-րդ է, բնույթը՝ ուրախ, կրակոտ։ Տրեպակի երաժշտության ձևը օգտագործել են Անտոն Ռուբինշտեյնը («Տրեպակ» դաշնամուրի համար), Պյոտր Չայկովսկին («Մարդուկ-Ջարդուկը» բալետում), Մոդեստ Մուսորգսկին («Մահվան երգերն ու պարերը» վոկալ շարում), Իգոր Ստրավինսկին («Պետրուշկա» բալետում) և ուրիշներ։
Մանի լա Ֆոս
Մանի լա Ֆոս (Magny-la-Fosse), համայնք Ֆրանսիայում՝ Պիկարդիա մարզի Էնա գավառի Բոեն ան Վերմանդուա կանտոնում։ Համայնքի շրջանն է հանդիսանում Սեն Կանտենը։
Համայնքի INSEE ծածկագիրն է 02451։
Տնտեսություն
2010 թվականին 92 աշխատունակ մարդկանցից (15—64 տարեկան) 69-ը եղել են առավել ակտիվ տնտեսվարողներ, 23-ը եղել են համեմատաբար ոչ ակտիվ (ակտիվության ցուցանիշը կազմել է 75,0 %, 1999 թվականին եղել է 64,4 %)։ 69 ակտիվ քաղաքացիներից 60-ը աշխատել են տարբեր ձեռնարկություններում (33 տղամարդ և 27 կին), անաշխատունակների թիվը կազմել է 9 մարդ (2 տղամարդ և 7 կին)։ 23 ոչ ակտիվ մարդկանցից 7-ը եղել են կամ աշակերտ կամ էլ ուսանող, 7-ը եղել են թոշակառու, 9-ը եղել է ոչ ակտիվ այլ պատճառներով ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ռոքավիվարա
Ռոքավիվարա  (Roccavivara), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 954 մարդ, բնակչության խտությունը կազմում է 48 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Կոմունայի հովանավորն է Սուրբ Էմիգդիոսը։ Տոնը նշվում է օգոստոսի 5-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վլադիմիր Սեդով
Վլադիմիր Սեդով (Владимир Алексеевич Седо́в, ), թատրոնի և կինոյի ռուս և խորհրդային դերասան։ ՌԽՍՖՀ վաստակավոր արտիստ (1977 թվական) ։